rejauldu/bengali-wikipedia huggingface dataset:
থাম্ব| জার্মানির চারটি নদীর পলিতে ক্ষুদ্রপ্লাস্টিক। সাদা তীরচিহ্ন দ্বারা নির্দেশিত বিভিন্ন আকার। (সাদা বারগুলি স্কেলের ১ মি.মি. পরিমাপ। ) থাম্ব|ফটোডিগ্রেড প্লাস্টিকের স্ট্র। একটি হালকা স্পর্শ বড় ক্ষুদ্রপ্লাস্টিককে ভেঙে দেয়।  ইউএস ন্যাশনাল ওশেনিক অ্যান্ড অ্যাটমোস্ফিয়ারিক অ্যাডমিনিস্ট্রেশন (এনওএএ)   এবং ইউরোপীয় কেমিক্যাল এজেন্সি অনুসারে  ক্ষুদ্রপ্লাস্টিক হল  এর কম প্লাস্টিকের যেকোন প্রকারের টুকরা যেগুলো প্রসাধনী, পোশাক, খাদ্য প্যাকেজিং এবং শিল্প প্রক্রিয়া প্রভৃতি বিভিন্ন উৎস থেকে প্রাকৃতিক বাস্তুতন্ত্রে প্রবেশ করে দূষণ ঘটায়।  ম্যাক্রোপ্লাস্টিক শব্দটি বৃহত্তর প্লাস্টিকের বর্জ্য যেমন প্লাস্টিকের বোতল থেকে মাইক্রোপ্লাস্টিককে আলাদা করতে ব্যবহৃত হয়। মাইক্রোপ্লাস্টিকের দুটি শ্রেণিবিভাগ বর্তমানে স্বীকৃত। প্রাথমিক মাইক্রোপ্লাস্টিকগুলির মধ্যে যে কোনও প্লাস্টিকের টুকরো বা কণা রয়েছে যা ইতোমধ্যে  পরিবেশে প্রবেশ করার আগে আকারে ৫ মিমি বা কম। এর মধ্যে রয়েছে পোশাকের মাইক্রোফাইবার, মাইক্রোবিডস এবং প্লাস্টিকের ছুরি (যা নর্ডলস নামেও পরিচিত)।    মধ্যম মাইক্রোপ্লাস্টিকগুলি পরিবেশে প্রবেশের পর প্রাকৃতিক আবহাওয়া প্রক্রিয়ার মাধ্যমে বৃহত্তর প্লাস্টিক পণ্যগুলির অবক্ষয় (ভাঙ্গন) থেকে উদ্ভূত হয়। সেকেন্ডারি মাইক্রোপ্লাস্টিকের এই ধরনের উৎসগুলির মধ্যে রয়েছে জল এবং সোডার বোতল, মাছ ধরার জাল, প্লাস্টিকের ব্যাগ, মাইক্রোওয়েভ পাত্র, টি ব্যাগ এবং টায়ায়ের আবরণ প্রভৃতি।     উভয় প্রকারই বিভিন্ন স্তরে পরিবেশে টিকে থাকে, বিশেষ করে জলজ এবং সামুদ্রিক বাস্তুতন্ত্রে, যেখানে তারা জল দূষণ ঘটায়।  সমস্ত মহাসাগরীয় মাইক্রোপ্লাস্টিকগুলির ৩৫% টেক্সটাইল/পোশাক থেকে আসে, প্রাথমিকভাবে পলিয়েস্টার, এক্রাইলিক বা নাইলন-ভিত্তিক পোশাকের ক্ষয়।   মাইক্রোপ্লাস্টিকগুলি বায়ু এবং স্থল বাস্তুতন্ত্রেও জমা হয়।  প্লাস্টিক ধীরে ধীরে ক্ষয়প্রাপ্ত হয় (প্রায়শই শত থেকে হাজার বছর ধরে),   See Section 3, "Environmental Degradation of Synthetic Polymers". মাইক্রোপ্লাস্টিক অনেক জীবের দেহ ও টিস্যুতে প্রবেশ, সংযোজন এবং জমা হওয়ার উচ্চ সম্ভাবনা থাকে। বিষাক্ত রাসায়নিকগুলি যা সমুদ্র এবং জলপ্রবাহ উভয় থেকে আসে তা খাদ্য শৃঙ্খলকে জৈব- বিবর্ধিত করতে পারে।   স্থলজ বাস্তুতন্ত্রে, মাটির বাস্তুতন্ত্রের কার্যক্ষমতা কমাতে এবং কেঁচোর ওজন কমানোর জন্য মাইক্রোপ্লাস্টিককে দায়ি করা হয়।   পরিবেশে মাইক্রোপ্লাস্টিকের চক্র এবং চলাচল সম্পূর্ণভাবে জানা যায়নি, তবে ঘটনাটি তদন্ত করার জন্য বর্তমানে গবেষণা চলছে। চীনে গভীর স্তর সমুদ্র পলল জরিপ (২০২০) প্লাস্টিকের উদ্ভাবনের চেয়ে অনেক পুরানো জমা স্তরগুলিতে প্লাস্টিকের উপস্থিতি দেখা যায়, যা পৃষ্ঠের নমুনা মহাসাগর সমীক্ষায় মাইক্রোপ্লাস্টিকের সন্দেহজনক অবমূল্যায়নের দিকে পরিচালিত করে।  মাইক্রোপ্লাস্টিকগুলিও তাদের উৎস থেকে অনেক দূরত্বে উঁচু পাহাড়ে পাওয়া গেছে।   মানুষের রক্তেও মাইক্রোপ্লাস্টিক পাওয়া গেছে, যদিও তার প্রভাব অনেকাংশে অজানা।    তথ্যসূত্র   বিষয়শ্রেণী:পানি দূষণ বিষয়শ্রেণী:প্লাস্টিক এবং পরিবেশ
শ্যামলী রায় (জন্ম: ৫ এপ্রিল, ১৯৯৪) নড়াইলে জন্মগ্রহণকারী বাংলাদেশের প্রথিতযশা প্রমিলা রিকার্ভ তীরন্দাজ। ২০১৫ সালে ডেনমার্কের কোপেনহেগেনে অনুষ্ঠিত বিশ্ব আর্চারি চ্যাম্পিয়নশিপ প্রতিযোগিতায় অংশগ্রহণ করেন। ঐ প্রতিযোগিতায় ব্যক্তিগত রিকার্ভ বিষয়ে অবতীর্ণ হন তিনি। ব্রাজিলের রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে বাংলাদেশের প্রতিনিধিত্ব করেছেন তিনি।rio-2016-olympic-games   তথ্যসূত্র    আরও দেখুন   ধনুর্বিদ্যা  মাহফুজা খাতুন  ২০১৬ গ্রীষ্মকালীন অলিম্পিকে বাংলাদেশ  বিষয়শ্রেণী:বাংলাদেশী নারী তীরন্দাজ বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৪ এশিয়ান গেমসের তীরন্দাজ বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:বাংলাদেশের অলিম্পিক তীরন্দাজ বিষয়শ্রেণী:নড়াইল জেলার ব্যক্তি বিষয়শ্রেণী:বাংলাদেশী হিন্দু বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:তীরন্দাজীতে ইসলামিক সলিডারিটি গেমস পদক বিজয়ী বিষয়শ্রেণী:খুলনা বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
নিবৃতি রায় (জন্ম ) ইন্টেল ইণ্ডিয়ার প্রধান এবং ইন্টেল ফাউণ্ড্রি সার্ভিসেসের উপ-সভাপতি ছিলেন। তিনি ভারতের নারীদের জন্য সর্বোচ্চ বেসামরিক সম্মাননা নারী শক্তি পুরস্কার পেয়েছেন।   কর্মজীবন  নিবৃতি রায়ের জন্ম  সালে ভারতের উত্তর প্রদেশের গোরক্ষপুরে। তিনি লখনউ বিশ্ববিদ্যালয় থেকে বিএ ডিগ্রি অর্জন করেছেন। এরপর তিনি তাঁর বিশের কোঠায় বিয়ে ক'রেন এবং মার্কিন যুক্তরাষ্ট্রে চলে যান। তিনি নিউ ইয়র্কের রেনসেলার পলিটেকনিক ইনস্টিটিউট থেকে গণিত ও অপারেশন গবেষণায় বিএসসি ডিগ্রি অর্জন করেন এবং তারপর ওরেগন স্টেট ইউনিভার্সিটি থেকে ইঞ্জিনিয়ারিংয়ে স্নাতকোত্তর ডিগ্রি অর্জন করেন। তিনি ১৯৯৪ সালে ইন্টেলে কাজ শুরু করেন এবং ২০০৫ সালে কর্ণাটকের রাজধানী বেঙ্গালুরুতে ফিরে আসেন। পরের বছর তৎকালীন প্রধানমন্ত্রী মনমোহন সিং তাঁকে ভারতের বিদেশী নাগরিক হিসেবে স্থায়ী ভিসার মর্যাদা প্রদান করেন।  ২০২২ সাল পর্যন্ত, তিনি ইন্টেল ইণ্ডিয়ার প্রধান এবং ইন্টেল ফাউণ্ড্রি সার্ভিসেসের উপ-সভাপতি ছিলেন, এই সময় তিনি ৭,০০০ স্কুলের ১৫০,০০০ এরও বেশি শিক্ষার্থীকে প্রশিক্ষণ দিয়েছিলেন। এর আগের বছর, তিনি দ্য হিন্দু বিজনেস লাইনকে বলেছিলেন, "মার্কিন যুক্তরাষ্ট্রের বাইরে ভারত ইন্টেলের জন্য বৃহত্তম গবেষণা ও উন্নয়ন কেন্দ্র এবং আমরা ক্রমাগত বিকাশ ঘটাচ্ছি"। তিনি টাটা টেকনোলজিসের পরিচালনা পর্ষদেও যোগদান করেন।  ২০২২ সালের আন্তর্জাতিক নারী দিবসে, নিবৃতি রায় তৎকালীন রাষ্ট্রপতি রামনাথ কোবিন্দের কাছ থেকে নারী শক্তি পুরস্কার গ্রহণ করেন, পাশাপাশি আরও ২৮ জন মহিলা এই পুরস্কারে ভূষিত হন। নিবৃতি রায় গ্রামীণ ব্রডব্যান্ড ইন্টারনেট সংযোগ এবং সেমিকন্ডাক্টর চিপসে উদ্ভাবনের প্রচারে কাজের জন্য এই স্বীকৃতি পেয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:টাটা গ্রুপের ব্যক্তি বিষয়শ্রেণী:১৯৬০-এর দশকে জন্ম বিষয়শ্রেণী:নারী শক্তি পুরস্কার বিজয়ী বিষয়শ্রেণী:অরেগন স্টেট ইউনিভার্সিটির প্রাক্তন শিক্ষার্থী বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী বিষয়শ্রেণী:বেঙ্গালুরুর ব্যক্তি
ব্রাইট সাইড হলো সাইপ্রাসভিত্তিক মিডিয়া প্রকাশক দ্যসৌল পাবলিশিং কর্তৃক পরিচালিত একটি ইউটিউব চ্যানেল। চ্যানেলটি কীভাবে (হাউ-টু) জাতীয় তুচ্ছ বিষয় থেকে ইতিহাস এবং জ্ঞানসংক্রান্ত বিষয়ে ভিডিও প্রচার করে থাকে। , ৩৬ মিলিয়ন সাবস্ক্রাইবার এবং ৬.৮ বিলিয়ন ভিডিও দর্শনসহ ইউটিউবের সর্বাধিক সাবস্ক্রাবকৃত চ্যানেলের তালিকায় ব্রাইট সাইডের অবস্থান ৪৪তম।   ইতিহাস  ২০১৭ সালের ১৫ মার্চ ইউটিউবে ইতিহাস, জ্ঞান এবং কীভাবে (হাউ-টু) জাতীয় ভিডিও প্রচারের জন্য ব্রাইট সাইড নামে চ্যানেল তৈরি করা হয়। এছাড়া চ্যানেলটি বাস্তবতা ও ধাঁধাঁ সংক্রান্ত সাধারণ অ্যানিমেটেড ভিডিও তৈরিতেও মনোনিবেশ করে। ব্রাইট সাইডকে "জনপ্রিয় কন্টেন্ট ফার্ম চ্যানেল" নামেও আখ্যায়িত করা হয়।  ২০১৯ সালের জুন মাসে, ব্রাইট সাইড অ্যাঙ্গাস বারবিয়েরির ৩৮২ দিনের উপবাস সংক্রান্ত একটি ভিডিও প্রকাশের মাধ্যমে এটিকে ইউটিউবে ব্যাপক জনপ্রিয় করে তোলে। ভিডিওটি আপলোড করার এক সপ্তাহের মধ্যেই প্রায় ৩ লক্ষ বার দেখা হয়ে যায়।  চ্যানেলটির সর্বাধিক জনপ্রিয় অর্থাৎ সর্বাধিক দেখা ভিডিও হলো "১৩ টিপস অন হাউ টু সার্ভাইভ ওয়াইল্ড অ্যানিমেল অ্যাটাকস" ("13 Tips on How to Survive Wild Animal Attacks"; বন্যপ্রাণির আক্রমণ থেকে বাঁচার ১৩ উপায়)। ২০১৭ সালের শেষের দিকে তৈরির পর ২০২০ সালের জুন নাগাদ ভিডিওটি ৮০ মিলিয়নের বেশিবার দেখা হয়েছে।  চ্যানেলটি দুইজন রাশান নির্মাতা, পাভেল রাদায়েভ এবং মারাট মুখামেতভ, কর্তৃক প্রতিষ্ঠিত সাইপ্রাসভিত্তিক প্রতিষ্ঠান দ্যসৌল পাবলিশিং দ্বারা পরিচালিত হয়। এছাড়াও এই প্রতিষ্ঠান ৫-মিনিট ক্রাফটস, ৫-মিনিট ক্রাফটস কিডস, ৫-মিনিট ক্রাফটস গার্লি, ৭-সেকেন্ড রিডলস ও ৫-মিনিট ম্যাজিক প্রভৃতি ইউটিউব চ্যানেল পরিচালনা করে। প্রতিষ্ঠানটি এবং এর ৫৫০ জন কর্মী প্রতি মাসে ১,৫০০ ভিডিও প্রকাশ করে এবং ১০টি ভাষায় প্রায় ৪০টি ফেসবুক পাতা পরিচালনা করে।   আরও দেখুন   সর্বাধিক সাবস্ক্রাইবকৃত ইউটিউব চ্যানেলের তালিকা   তথ্যসূত্র    বহিঃসংযোগ   বিষয়শ্রেণী:ইউটিউব চ্যানেল বিষয়শ্রেণী:২০১৭-এ চালু ইউটিউব চ্যানেল
thumb|right|400px|থাইল্যান্ডে অবস্থিত কূটনৈতিক মিশনের তালিকা এটি থাইল্যান্ডে অবস্থিত কূটনৈতিক মিশনসমূহের একটি তালিকা। ব্যাংককে ৫৪টি দূতাবাস রয়েছে (অবৈতনিক কনস্যুলেট ব্যতীত)।  ব্যাংককে অবস্থিত দূতাবাসসমূহ                                                                                              অনাবাসিক দূতাবাসসমূহ  বেইজিং  বেলমোপান  ক্যানবেরা  দোহা  হ্যানয়  জাকার্তাকুয়ালালামপুর  পডগর্সিয়া  সান মেরিনো  সিওল  ভিলনিউসনতুন দিল্লী  টোকিও   প্রাক্তন দূতাবাসসমূহ       তথ্যসূত্র   বহিঃসংযোগ   Ministry of Foreign Affairs of Thailand  বিষয়শ্রেণী:থাইল্যান্ডে অবস্থিত কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:থাইল্যান্ডের কূটনীতি-সম্পর্কিত তালিকা
জিঝোতিয় ব্রাহ্মণ বা জিঝৌতিয় ব্রাহ্মণ হল যজুর্বেদীয় ব্রাহ্মণ সম্প্রদায়, উত্তরে চম্বল ও যমুনা, পূর্বে তমস এবং দক্ষিণে নর্মদা নদী উপত্যকায় বসবাস করে।People of India Uttar Pradesh Volume XLII Part Two edited by A Hasan & J C Das pages 658 to 665 Manohar Publications তথ্যসূত্র  বিষয়শ্রেণী:ব্রাহ্মণ সম্প্রদায় বিষয়শ্রেণী:ভারতের ব্রাহ্মণ সম্প্রদায়
স্যার রজার  পেনরোজ জন্ম: ওএম, এফআরএস একজন ইংরেজ গাণিতিক পদার্থবিজ্ঞানী এবং অক্সফোর্ড  বিশ্ববিদ্যালয়ের  গণিতের ইমেরিটাস রাউজ বল  অধ্যাপক। তিনি গাণিতিক পদার্থবিজ্ঞানে, বিশেষত সাধারন  আপেক্ষিকতা তত্ত্ব এবং মহাবিশ্ব-সৃষ্টি তত্ত্বে গুরুত্বপূর্ণ অবদানের জন্যে  বিখ্যাত। এছাড়াও তিনি একজন শখের গণিতবিদ  এবং বিতর্কিত দার্শনিকও  বটে। রজার পেনরোজের বাবা লিওনেল এস পেনরোজ  ছিলেন একজন প্রখ্যাত বিজ্ঞানী। তাঁর এক ভাই অলিভার পেনরোজ গণিতবিদ এবং আরেক ভাই জনাথন পেনরোজ  দাবার একজন গ্রান্ডমাস্টার।(আরও দেখুন...)
মৃগালা ভারতের পশ্চিমবঙ্গ রাজ্যের হুগলী জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মৃগালা শহরের জনসংখ্যা হল ১৭,৬৬৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে মৃগালা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর
thumb|alt=|মোহাম্মদ আশা মোহাম্মদ জামিল আবদেলকাদের আশা (জন্ম: সেপ্টেম্বর ৬ ১৯৮০) একজন জর্ডানীয় চিকিৎসক ‍যিনি যুক্তরাষ্ট্র বসবাস করেন। ২০০৭ সালের ৩০ জুন গ্লাসকো বিমানবন্দর হামলায় সন্দেহের জের ধরে থাকে গ্রেফতার করা হয়। হত্যার ও বিস্ফোরণের ষড়যন্ত্রের অভিযোগে তাকে অভিযুক্ত করা হয়েছিল, তবে ২০০৮ সালের ১৬ ডিসেম্বরের এক রায়ে তিনি নির্দোষ সাব্যস্ত হন এবং তার উপর আনিত সকল অভিযোগ প্রত্যাহার করা হয়।  প্রাথমিক জীবন এবং চিকিৎসা কর্মজীবন আশা ১৯৯১ সালে তার পরিবারের সাথে জর্ডানে চলে যান। তিনি সৌদি আরবের একটি পরিবারে জন্মগ্রহণ করেন যাদের সূত্রপাত হয় ফিলিস্তিনে। তিনি আম্মানের জুবলি স্কুলে, প্রতিভাধর শিশুদের একটি স্কুল, তার প্রাথমিক শিক্ষা শুরু করেন যেখানে তাকে একজন নিবেদিত ছাত্র হিসেবে স্মরণ করা হয়ে থাকে ‍যিনি অত্যন্তু বইপ্রেমিক ও অন্তর্মুখী ধরনের ছিলেন। আরবি সাহিত্যের কবিতার জন্য তিনি অনেক পুরস্কারে ভূষিত হন এবং রানী নুর, জর্ডানের রাজা হোসেইনের চতুর্থ স্ত্রী, যখন তার স্কুল পরিদর্শন করতে যান তখন তার সাথে তিনি স্বাক্ষাত করেন। ১৯৯৮ সালে, আশা তার স্কুলের শেষ পরীক্ষায় সর্বমোট ৯৮.৩% নম্বর নিয়ে পাশ করেন এবং পরবর্তীতে তিনি মেডিকেল ভর্তি পরীক্ষায় জর্ডানে জাতীয় মেধায় তৃতীয় সর্বোচ্চ নাম্বার লাভ করেন।  আশা ইউনিভার্সিটি অব জর্ডান’স মেডিকেল স্কুলে ভর্তি হন এবং ২০০৪ সালে চিকিৎসা শাস্ত্রে ডিগ্রী লাভ করেন।Friends of Jordanian doctor detained in Britain insist he has no ties to terrorism মেডিকেলে অধ্যয়নরত অবস্থায় তিনি তার প্রতিভাকে তার ভবিষ্যত স্ত্রীকে, মারওয়াহ ডানা (একজন পরীক্ষাগার গবেষক), প্রেম নিবেদন করতে কবিতা রচনা করতে থাকেন। ২০০৪ সালে তিনি মারওয়াহকে বিবাহ করেন। ঐ একই বছরে, আশা প্রায় ৫০০ মেডিকেল ছাত্রছাত্রীর সাথে প্রতিদ্বন্দ্বিতা করেন এবং নিউরোলজি বিভাগে অধ্যয়নের জন্য ইউনিভার্সিটি অব বার্মিংহামে সুযোগ লাভ করেন।  ২০০৫ সালে আশা তার স্ত্রীসহ যুক্তরাজ্যে পাড়ি জমান এবং ওয়েলসের ল্যানেল্লির প্রিন্স ফিলিপ হাসপাতাল এবং শ্রপশারের দি রয়েল শ্রুজবেরি হাসপাতাল থেকে স্নাতকোত্তর প্রশিক্ষণ লাভ করেন। এরপর আশা ক্যামব্রিজের অ্যাডেনব্রুক হাসপাতালে চলে যান, যেখানে বিলাল আব্দুল্লা এবং কফিল আহমেদ এর সাথে পরিচিত হন। ২০০৭ সালে, আশা তার স্ত্রী এবং ছোট ছেলে আনাসকে নিয়ে চেস্টারটনের একটি গ্রামে বসবাস করতে থাকেন, ষ্টোকে-ও-টরেন্টের ইউনিভার্সিটি হসপিটাল অব নর্থ স্টাফোর্ডশায়ারে জুনিয়র নিউরোসার্জন হিসেবে কাজ শুরু করেন। কনসালট্যান্ট নিউরোসার্জন রুপার্ট প্রাইস বলেন তার লিখিত সেরা রেফারেন্স তিনি আশাকে দিয়েছিলেন এবং তিনি বিশ্বাস করতেন যে ব্রিটেনের শীর্ষস্থানীয় নিউরোসার্জনদের একজন হওয়ার পথে আশা সঠিক পথেই ছিলেন।  তথ্যসূত্র  বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী
মোখদরত বতন সমিতি হল একটি নারীবাদী সমাজ যা ১৯১০ সালে ইরানের সাংবিধানিক বিপ্লব এবং ১৯০০-এর দশকে জাতীয় আন্দোলনের সময় গঠিত হয়েছিল। কাজার রাজবংশের শাসনামলে এবং বিশেষ করে ইরানের পরাজয়ের পর রুশ সাম্রাজ্যের সাথে যুদ্ধে সাংস্কৃতিক বিনিময়ের কারণে ইরানের শিক্ষিত শ্রেণীর মধ্যে নতুন ধারণা রচিত হয়। এই সামরিক পরাজয় কাজার কমান্ডারদের পশ্চাদপদতা কাটিয়ে উঠতে উত্সাহিত করেছিল। ইরানের প্রথম আধুনিক বিশ্ববিদ্যালয় দারুল-ফনুন প্রতিষ্ঠা এবং বিদেশী অধ্যাপকদের আগমনের ফলে ইউরোপীয় চিন্তাবিদদের চিন্তাভাবনা ইরানে প্রবেশ করে, তারপরে ইরানে জ্ঞানএবং বুদ্ধিবৃত্তিক আন্দোলনের প্রথম লক্ষণ দেখা দেয়। এই সময়কালে, গোপন সমিতি এবং গোপন সমিতিগুলিতে বুদ্ধিজীবী গোষ্ঠী গঠিত হয়েছিল। এই প্রেক্ষাপটে মোখদরত বতন সমিতির প্রতিষ্ঠা হয়। এই সমিতির লক্ষ্য ছিল বিদেশী দেশগুলির সার্বভৌমত্ব থেকে ইরানের স্বাধীনতার জন্য বিভিন্ন কার্যক্রম সংগঠিত করা। শাসনতন্ত্র আন্দোলনের সভা-সমাবেশে সমিতির সদস্যরা সক্রিয় ছিলেন। তারা তাদের সাম্রাজ্যবাদী কর্মকাণ্ডের বিরুদ্ধে রুশ সরকারের কাছে প্রতিবাদপত্রও লিখেছিল। Eliz Sanasarian pages. 62-63  ইতিহাস সাংবিধানিক বিপ্লবের সময় ইরানে অনেক গোপন ও আধা-কংগ্রেশনাল অ্যাসোসিয়েশন প্রতিষ্ঠিত হয়। সাংবিধানিক আন্দোলনে গোপনে অনেক মহিলা সমিতিও গঠন করা হয়। (পরবর্তীতে, সরকারী সমাবেশের পরের বছরগুলিতে এবং দ্বিতীয় বিশ্বযুদ্ধে সমিতিগুলি স্থাপন করা হয়েছিল যা মহিলাদের অধিকারের উপর দৃষ্টি নিবদ্ধ করেছিল)। এই গোপন সমিতি ভূমি ও প্রশাসনিক ব্যবস্থার সংস্কার এবং সমাজে পাদ্রীদের ভূমিকা হ্রাস করার পাশাপাশি শাসকদের আইনের কাঠামোর মধ্যে সীমাবদ্ধ করার প্রয়োজনীয়তার উপর জোর দিয়েছিল। آفاری، ژانت  পাদটীকা    তথ্যসূত্র  Eliz Sanasarian. The Women's Rights Movements in Iran. Praeger, New York: 1982, . (Original from the University of Michigan)  Bamdad Badramaulk. Iranian woman from Constitutional Revolution to White Revolution. Second volume. Tehran: Ebnasina Publishing House, 1969.  * Eliz Sanasarian. The Women's Rights Movements in Iran.(Revolt, decline, and repression from 1901 to 1979 revolution). Translation by Noushin Ahmadi Khorasani. First print, Tehran: Published by Akhtaran, 2005.,.    বহিঃসংযোগ Reza Jamāli in conversation with Dr Abbās Amānat, Professor of History and International and Area Studies at University of Yale, in Persian, Radio Zamaneh, August 7, 2008  (Audio recording) Shokā Sahrāi, Photographs of the Constitutional Revolution of Iran, in Persian, Jadid Online, 2007Slide Show, narrated by Dr Bāqer Āqeli, Jadid Online, 2007: (4 min 30 sec) Constitutional Revolution of Iran  বিষয়শ্রেণী:নারীবাদ ও সমাজ
thumb|দার্জিলিঙে জাপানি শান্তি স্তুপ শান্তি স্তুপ, দার্জিলিং হল ভারতের পশ্চিমবঙ্গ রাজ্যের দার্জিলিং শহরের একটি শান্তি স্তুপ। এটি বিশ্বের সকল জাতি ও ধর্মের মানুষের মিলন ও বিশ্বশান্তির বার্তা প্রচারের জন্য স্থাপিত। অন্যান্য বহু শান্তি স্তুপের মতো এটিও জাপানি বৌদ্ধ সন্ন্যাসী ও নিপ্পনজান-মিওহোজি সম্প্রদায়ের প্রতিষ্ঠাতা নিচিদাতসু ফুজির (১৮৮৫-১৯৮৫) তত্ত্বাবধানে নির্মিত।  শান্তি স্তুপের ভিত্তিপ্রস্তর স্থাপিত হয়েছিল ১৯৭২ সালের ৩ নভেম্বর এবং স্থাপন করেছিলেন নিচিদাতসু ফুজি। এটি উদ্বোধন করা হয় ১৯৯২ সালের ১ নভেম্বর। শান্তি স্তুপের নকশা এঁকেছিলেন এম. ওহকা। এর উচ্চতা  ও ব্যাস ।   চিত্রকক্ষ    পাদটীকা    go2india.in article  বিষয়শ্রেণী:ভারতের স্তুপ বিষয়শ্রেণী:দার্জিলিঙের দর্শনীয় স্থান বিষয়শ্রেণী:দার্জিলিঙের ভবন ও স্থাপনা বিষয়শ্রেণী:দার্জিলিঙের পর্যটন কেন্দ্র
বারকাকানা-মুরি-চান্ডিল লাইন হল একটি ভারতীয় রেললাইন যা আসানসোল-টাটানগর-খড়গপুর লাইনে বরকাকানা এবং মুরিকে চান্ডিলের সাথে সংযুক্ত করে। এই  ট্র্যাকটি দক্ষিণ পূর্ব রেলওয়ের আওতাধীন।   ইতিহাস   বেঙ্গল নাগপুর রেলওয়ে ১৮৮৭ সালে নাগপুর ছত্তিশগড় রেলওয়েকে আপগ্রেড করার উদ্দেশ্যে এবং তারপর বিলাসপুর হয়ে আসানসোল পর্যন্ত প্রসারিত করার উদ্দেশ্যে গঠিত হয়, যাতে এলাহাবাদ হয়ে একটি ছোট রেলপথ হাওড়া-মুম্বাইে তৈরি করা হয়। বেঙ্গল নাগপুর রেলওয়ে মেইন লাইন নাগপুর থেকে আসানসোল পর্যন্ত, হাওড়া-দিল্লি মেন লাইনে, পণ্য পরিবহনের জন্য ১৮৯১ সালের ১ ফেব্রুয়ারি খোলা হয়।  চান্ডিল বারকাকানা রেললাইন ১৯২৭ সালে যান চলাচলের জন্য খুলে দেওয়া হয়।    পথ পরিবর্তন  সুবর্ণরেখা বহুমুখী প্রকল্পের একটি অংশ হিসাবে চান্ডিল বাঁধ নির্মাণের সাথে সাথে, পাকরিডিহ এবং ইছাদিহ হয়ে পুরানো পথ  বাঁধের জলে ডুবে যাওয়ার কারণে ১৯৯০ সালে চান্ডিল এবং তিরুলডিহের মধ্যে যানবাহনকে হাসলাং এবং বাকারকুডি হয়ে একটি নবনির্মিত লাইনে সরিয়ে দেওয়া হয়।   বিদ্যুতায়ন   চান্দিল-গোন্ডাবিহার, গোন্ডাবিহার-তিরুলডিহ এবং বারকাকানা-রামগড় হাল্ট সেক্টর ১৯৯৬-৯৭ সালে বিদ্যুতায়িত হয়। তিরুলডিহ-রামগড় সেক্টর ১৯৯৭-৯৮ সালে বিদ্যুতায়িত হয়।   তথ্যসূত্র   বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:পশ্চিমবঙ্গের রেল পরিবহন বিষয়শ্রেণী:ঝাড়খণ্ডের রেল পরিবহন বিষয়শ্রেণী:আদ্রা রেলওয়ে বিভাগ বিষয়শ্রেণী:চক্রধরপুর রেলওয়ে বিভাগ বিষয়শ্রেণী:খড়গপুর রেলওয়ে বিভাগ বিষয়শ্রেণী:আসানসোলের পরিবহন বিষয়শ্রেণী:জামশেদপুরের পরিবহন বিষয়শ্রেণী:খড়গপুরের পরিবহন বিষয়শ্রেণী:ভারতের রেল পরিবহন বিভাগ অসম্পূর্ণ
আনুশা রেহমান আহমদ খান ( ; জন্ম ১ জুন, ১৯৬৮) হলেন একজন পাকিস্তানি রাজনীতিবিদ যিনি ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় কেন্দ্রীয় তথ্য প্রযুক্তি ও টেলিযোগাযোগ মন্ত্রী হিসাবে দায়িত্ব পালন করেছিলেন। এর আগে তিনি তৃতীয় শরীফ মন্ত্রীসভাতে ২০১৩ সালের জুন থেকে ২০১৭ সালের জুলাই পর্যন্ত পাকিস্তানের তথ্য প্রযুক্তি ও টেলিযোগাযোগ মন্ত্রী এবং পুনরায় আব্বাসি মন্ত্রিসভায় ২০১৭ সালের আগস্ট থেকে ২০১৮ সালের এপ্রিল পর্যন্ত দায়িত্ব পালন করেছিলেন। তিনি ২০০৮ থেকে ২০১৮ সালের মে পর্যন্ত পাকিস্তান মুসলিম লিগের (এন) প্রতিনিধি হিসেবে পাকিস্তানের জাতীয় পরিষদের সদস্য ছিলেন।   প্রাথমিক ও শিক্ষাজীবন  আনুশা রেহমান ১৯৬৮ সালের ১লা জুন একটি তৎপাকিস্তানি রাজনৈতিক পরিবারে জন্মগ্রহণ করেছিলেন। ১৯৯২ সালে তিনি আইনবিদ্যায় স্নাতক (এলএলবি) স্নাতক হন এবং নিয়ন্ত্রিত শিল্প, নেটওয়ার্ক ও বাজার আইন এবং অর্থনীতিতে ইউনিভার্সিটি কলেজ লন্ডন থেকে এলএলএম ডিগ্রি অর্জন করেছিলেন।   পেশাদার কর্মজীবন  নব্বইয়ের দশকের গোড়ার দিকে আনুশা রেহমান আইনজীবী হিসেবে কর্মজীবন শুরু করেছিলেন। তিনি পেশায় একজন পেশাদার কর্পোরেট আইনজীবী। তার মতে তিনি ১৯৯০ এর দশক থেকে টেলিকম সেক্টরে কাজ করছিলেন।   তথ্যসূত্র   বিষয়শ্রেণী:পাকিস্তানের কেন্দ্রীয় মন্ত্রী বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:১৯৬৮-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তানি আইনজীবী বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:২১শ শতাব্দীর পাকিস্তানি নারী রাজনীতিবিদ
স্যার জেমস হিল, ১ম ব্যারোনেট (১১ মার্চ ১৮৪৯ - ১৭ জানুয়ারী ১৯৩৬)  একজন ব্রিটিশ লিবারেল পার্টির রাজনীতিবিদ ছিলেন।  তিনি ১৮৯১ সালে উলের ব্যবসায়ী স্যার জেমস হিল অ্যান্ড সন-এর প্রতিষ্ঠাতা এবং ১৯০৮-০৯ সালের জন্য ব্র্যাডফোর্ডের লর্ড মেয়র নির্বাচিত হন। লিবারেল এমপি স্যার জর্জ স্কট রবার্টসনের মৃত্যুর পর ১৯১৬ সালে একটি উপ-নির্বাচনে তিনি ব্র্যাডফোর্ড সেন্ট্রালের সংসদ সদস্য (এমপি) হিসাবে বিনা প্রতিদ্বন্দ্বিতায় নির্বাচিত হন। তিনি ১৯১৭ সালের জানুয়ারীতে ব্র্যাডফোর্ডের একজন ব্যারোনেট হন, কিন্তু ১৯১৮ সালের সাধারণ নির্বাচনে " কৈলিশন কুপন " তার কনজারভেটিভ পার্টির প্রতিপক্ষ হেনরি বাটলার র‍্যাটক্লিফের কাছে যায়, যিনি এই আসনে জয়ী হন। পরাজয়ের পর হিল আর সংসদে দাঁড়াননি।  তিনি ১৯৩৬ সালে মারা যান। তিনি জোশুয়া নাইটের মেয়ে অ্যালিস নাইটকে বিয়ে করেছিলেন এবং তাদের পুত্র অ্যালবার্ট তার স্থলাভিষিক্ত হন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৩৬-এ মৃত্যু বিষয়শ্রেণী:১৮৪৯-এ জন্ম
ইবনে তাইমিয়া স্কুল এন্ড কলেজ বাংলাদেশের কুমিল্লায় টমছমব্রীজ এলাকায় অবস্থিত একটি বেসরকারি স্কুল ও কলেজ। এটি ১৯৭৯ সালে প্রতিষ্ঠিত হয়েছিল। সাম্প্রতিক বছরগুলিতে বেশ কয়েকবার, এটি শিক্ষার্থীদের অবদানের দিক থেকে এই অঞ্চলের শীর্ষ দশটি বিদ্যালয়ের মধ্যে স্থান পেয়েছে। এটি একটি শিক্ষা প্রতিষ্ঠান যা শিক্ষার্থীদের নৈতিক ও সামাজিক দক্ষতা শেখায়।এটি সারা দেশের সেরা স্কুলগুলোর মধ্যে একটি।   ইতিহাস  ইবনে তাইমিয়া ১৯৭৯ সালে একটি কিন্ডারগার্টেন হিসাবে শুরু করেছিলো। পরবর্তীতে এটি ১০ম গ্রেডের মাধ্যমে মাধ্যমিক শিক্ষার জন্য সম্প্রসারিত হয় এবং ১৯৬৬ সালে একটি কলেজ বিভাগ (গ্রেড ১১শ-১২শ) যুক্ত করা হয়।  মূল ভবনটি আজও ব্যবহার করা হচ্ছে, যা ২০১২ সালে নির্মিত হয়েছিল। এরপর থেকে অধ্যক্ষ মোঃ শফিকুল আলম হেলালের তত্ত্বাবধানে বিদ্যালয়টি সর্বদাই অত্যন্ত সুষ্ঠুভাবে কাজ করে আসছে।  শিক্ষার্থীরা তাদের মাধ্যমিক স্কুল সার্টিফিকেট (এসএসসি) এবং উচ্চ মাধ্যমিক (স্কুল) সার্টিফিকেট (এইচএসসি) পরীক্ষা দিচ্ছে মাধ্যমিক ও উচ্চ মাধ্যমিক শিক্ষাবোর্ড, কুমিল্লার অধীনে। ২০১৩, ২০১৪, ২০১৫, ২০১৬, ২০১৭, ২০১৮, ২০১৯ ও ২০২০ সালে এসএসসি ফলাফলের পরিপ্রেক্ষিতে ইবনে তাইমিয়া স্কুল অ্যান্ড কলেজ এই বোর্ডের অধীনে সেরা দশটি স্কুলের মধ্যে স্থান পেয়েছে    আরো দেখুন    কুমিল্লার বিশ্ববিদ্যালয় ও বিদ্যালয়ের তালিকা  কুমিল্লার শিক্ষা প্রতিষ্ঠানের তালিকা  ন্যাশনাল একাডেমি ফর এডুকেশনাল ম্যানেজমেন্ট  শিক্ষামন্ত্রী (বাংলাদেশ)  ইবনে তাইমিয়া রহ  বহিঃসংযোগ     তথ্যসূত্র   বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:কুমিল্লা জেলার বিদ্যালয়
পটোম্যাক অ্যাভিনিউ স্টেশন হল মার্কিন যুক্তরাষ্ট্রের ওয়াশিংটন, ডিসির ক্যাপিটল হিল পাড়ায় অবস্থিত একটি দ্বীপ-প্ল্যাটফর্মযুক্ত ওয়াশিংটন মেট্রো স্টেশন। স্টেশনটি ১ জুলাই, ১৯৭৭ সালে খোলা হয়েছিল,Feaver, Douglas B. (July 1, 1977), "Today, Metro could be U.S. model", The Washington Post, p. A1 এবং এটি ওয়াশিংটন মেট্রোপলিটন এরিয়া ট্রানজিট অথরিটি (WMATA) দ্বারা পরিচালিত হয়। স্টেশনটি বর্তমানে নীল, কমলা এবং সিলভার লাইনের জন্য পরিষেবা প্রদান করে। স্টেশনটি পোটোম্যাক অ্যাভিনিউয়ের আশেপাশে দক্ষিণ-পূর্ব ওয়াশিংটনের একটি ঘনবসতিপূর্ণ আবাসিক এলাকায় পরিষেবা প্রদান করে এবং ১৪তম এবং জি স্ট্রিটে অবস্থিত।
ভবানীপুর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।   এক নজরে  কুমিল্লা জেলা শহর থেকে লালমাই পাহাড়ের পশ্চিম পাদদেশে এই ভবানীপুর ইউনিয়নটি অবস্থিত। কুমিল্লা জেলা শহর  থেকে  ভবানীপুর ইউনিয়ন সাথে যোগাযোগের একমাত্র ব্যবস্থা সড়কপথ। সড়কপথে উপজেলা সদর হতে এ অফিসের দুরত্ব ০৭ কি: মি:। ইহার পূর্বে লালমাই পাহাড় পশ্চিমে বরুড়া উপজেলা ও বরুড়া পৌরসভা উত্তরে আগারনগর ইউনিয়ন ও দক্ষিনে শিলমুড়ি উত্তর ইউনিয়ন পরিষদ। এই ইউনিয়ন পরিষদের স্থাপন কাল - ১৯৬৩ খ্রী:।  ০২। মৌলিক তথ্যাবলী:     ক) আয়তন—১১.৮০ বর্গ কি: মি:     খ) লোকসংখ্যা           -- ২৪,৫৩৯ জন     গ) গ্রামের সংখ্যা         -- ২৫ টি     ঘ) মৌজার সংখ্যা         -- ২১ টি     ঙ) ওয়ার্ড সংখ্যা         -- ০৯ টি     চ) হাট-বাজার           -- ০৬ টি  ৩। শিক্ষা প্রতিষ্ঠান:     ক) কলেজ              --     খ) মাদ্রাসা              -- ০৫ টি     গ) মাধ্যমিক বিদ্যালয়—২ টি (সেসরকারী)     ঘ) সর: প্রাথমিক বিদ্যালয়—০৫ টি     ঙ) সেসরকারী প্রাথমিক বিদ্যালয়—০৩ টি     চ) সেসরকারী এতিমখানা      --     ছ) শিক্ষারহার             -- ৫৪%     জ) নদ- নদি পুকুরের সংখ্যা   -- ৩৫০ টি     ঝ) রাস্তা ও সড়কের পরিমাণ   -- ৬০ কি: মি:     ঞ) কবরস্থান/ শ্বশ্মানঘাটের সংখ্যা -- কবরস্থান- ১০০ টি, শ্বশানঘাট- ০৬ টি     ট) গভীর/ অগভীর নলকূপের সংখ্যা- গভীর- ১ টি,  অগভীর- ৩৫০ টি     ঠ) জমির পরিমাণ  -  এক ফসলী- ৩৭ একর, দু,ফসলী- ৪৬৯ একর                       তিন ফসলী - ১৯৯৩ একর।   আয়তন   11.80 skm   জনসংখ্যা  প্রায় ২১,৫৫০ জন।   ইতিহাস  ভবানীপুর ইউনিয়ন পূর্বে ভবানীপুর দক্ষিণ ইউনিয়ন নামে পরিচিত ছিল।   অবস্থান ও সীমানা  বরুড়া উপজেলার উত্তর-পূর্বাংশে ভবানীপুর ইউনিয়নের অবস্থান। এ ইউনিয়নের দক্ষিণে শিলমুড়ী উত্তর ইউনিয়ন, পশ্চিমে বরুড়া পৌরসভা, উত্তরে আগানগর ইউনিয়ন ও কুমিল্লা আদর্শ সদর উপজেলার কালিরবাজার ইউনিয়ন এবং পূর্বে কুমিল্লা সদর দক্ষিণ উপজেলার বিজয়পুর ইউনিয়ন অবস্থিত।   প্রশাসনিক কাঠামো  ভবানীপুর ইউনিয়ন বরুড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।   শিক্ষা ব্যবস্থা    শিক্ষা প্রতিষ্ঠান   মাধ্যমিক বিদ্যালয়   বাতাইছড়ি উচ্চ বিদ্যালয়  এগারোগ্রাম উচ্চ বিদ্যালয়   প্রাথমিক বিদ্যালয়   বাতাইছড়ি সরকারি প্রাথমিক বিদ্যালয়ে  জালগাঁও সরকারি প্রাথমিক বিদ্যালয়।  লক্ষ্মীপুর সঃ প্রাঃ বিদ্যালয়।  ভবানীপুর সঃ প্রাঃ বিদ্যালয়।  রেনেসাঁ প্রি-ক্যাডেট স্কুল  ইকিরা কিন্ডারগার্টেন   মাদ্রাসা   বাতাইছড়ি দাখিল মাদ্রাসা।  সুুুুজাতনগর জামিয়া আরাবিয়া দারুলউলুম মাদ্রাসা ও এতিখানা  হামিউস সুন্নাহ কওমি মাদ্রাসা   ভবানীপুর দারুলউলুম মাদ্রাসা   যোগাযোগ ব্যবস্থা    খাল ও নদী    হাট-বাজার   বাতাইছড়ি নতুন বাজার (সুজাতনগর)    বাতাইছড়ি পুরাতন বাজার   জালগাঁও ফকির মার্কেট  ভবানীপুর সুপার মার্কেট  মনতুর বাজার (এগারোগ্রাম)   দর্শনীয় স্থান    জনপ্রতিনিধি    আরও দেখুন   বরুড়া উপজেলা  বরুড়া থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:বরুড়া উপজেলার ইউনিয়ন  বিষয়শ্রেণী:কুমিল্লা জেলা